پکتیا نن یکشنبه د شعبان د میاشتې پر ۱۴مه د افغانی سرې میاشتې له لوری د پکتیا ولایت اړوند په ښوونیز مرکز کې د انګلیسی برخې له ۳۷ تنو زده کوونکو څخه آزموینه واخیستل شوه ارزګان ‏افغانی سرې میاشتې د خپل روغتیایی اساسی کلینیک او ګرځنده روغتیایی ټیمونو له لارې د ارزګان ولایت په بېلابېلو سیمو کې د تېرو ۳۰ ورځو په لړ کې په ټوله کې ۸۱۴۷ تنه وګړو ته روغتیایی خدمات وړاندې کړی. په یاده موده کې ۵۶۷۹ تنو ته له معاینې وروسته په وړیا توګه درمل ‏ورکړل شوی، ۲۰۷ ښځو او ماشومانو ته بېلابېل واکسینونه تطبیق شوی، ۱۶۰۸ تنو ته روغتیایی مشورې او همدا ډول ۶۵۳ خوار ځواکو ماشومانو ته ځانګړی خوراکی توکی هم ورکړل شوی. بادغیس ‏نن یکشنبه د شعبان د میاشتې پر ۱۴مه د افغانی سرې میاشتې د بادغېس ولایت اړوند له ښوونیز مرکز څخه د انګلیسی، کمپیوټر، ریاضی او لیک او لوست برخو ۷۱ تنو زده کوونکو ته د درېیمې دورې د فراغت په مناسبت غونډه ترسره شوه. غونډه زده کوونکو ته د اسنادو په ورکړې سره پای ته ورسېده. زابل ‏نن یکشنبه د شعبان د میاشتې پر ۱۴مه د افغانی سرې میاشتې له لوری د زابل ولایت مرکز قلات کې له ۳۳۰ بې سرپرسته او اړمنو کورنیو سره د ۹ قلمه خوراکی توکو مرسته ترسره شوه. یاده مرسته چې د قطر هېواد له لوری چمتو شوې وه، د هرې کورنۍ ‏لپاره په کې اوړه، وریجې، دال، نخود، بوره، خرما، شین چای، مالګه او غوړی شامل وو. مرکزی ریاست د افغانی سرې میاشتې مرستیال ښاغلی الحاج ملا نورالدین ترابی نن د شعبان د میاشتې پر ۱۵مه د ترکیې هېواد د دیانت ادارې له استازی ښاغلی عبدالقدیر اوغلو سره د ترکیې ددینې چارو د ادارې له لوری په افغانستان کې له اړمنو او بېوزلو وګړو سره د ۲۰۰۰ خوراکی بستو د مرستې د وېش په موخه ‏په خپل کاری دفتر کې ناسته ترسره کړه. ناسته کې د افغانی سرې میاشتې مرستیال ښاغلی الحاج ملا نورالدین ترابی په خپلو څرګندونو کې د یاد بنسټ له مرستې مننه وکړه او په راتلونکې کې یې د ورته بشری مرستو د ډېروالی هیله وښوده، نوموړی په خپلو خبرو کې وویل" د هېواد په لرې پرتو سیمو کې ‏د ډېری کورنیو غړی معیوبین او بې سرپرسته دی، چې باید لاسنیوی یې وشی، ښاغلی ترابی زیاته کړه" په هېواد کې بله لویه ستونزه چې اړمن او بېوزله وګړی ورسره مخ دی؛ وچکالی ده، چې له امله یې ډېری کورنۍ خپلې پلارنۍ مېنې پرېږدی او هغو سیمو ته ځی، چې هلته اوبه موندل کېږی. د ترکیې ‏د دیانت ادارې استازی ښاغلی عبدالقدیر اوغلو ژمنه وکړه، چې د افغانانو د لاسنیوی په پار به خپلو مرستو ته دوام ورکوی او په دې برخه کې به لا ډېره همکاری کوی. مرکزی ریاست ‏د افغانی سرې میاشتې په مرکزی ریاست کې د افغانی سرې میاشتې د سرپرست عمومی رییس ښاغلی مولوی مطیع الحق خالص په لاس په ۲۷ میلیون افغانیو د جوړیدونکی ستر مسجد د بنسټ ډبره کیښودل شوه. یاد مسجد چې ٩٢٦ متر مربع مساحت لری، په یو وخت د ۷۵۰ کسانو د ځایولو ظرفیت لری. .